Ni kwaa kɨvɨ tnee ni kati Jesu chiꞌin rantikun chiꞌin-ra:
—Na yoꞌo ɨn chiyo-ga yuꞌu ntutya ñuꞌu.
Tya ni sntoo-ra ñayɨvɨ tya chiso-ra chiꞌin Jesu nu tɨntoo nu ntyaa-ra.
Soo takwan chiyo ɨn-ga tɨntoo kwaꞌan-yi.
Ni chaꞌa savi tati tya ntutya ñuꞌu kichaꞌa ntantaꞌa-yi ni kichaꞌa kɨvɨ ntutya chi tɨntoo cha kuni-yi ntikuꞌun-yi.
Tya Jesu kixi-ra katu xini-ra nu soo ntya yata nu ntɨꞌɨ tɨntoo.
Tya ni ntaskoo-yi chiꞌin-ra tya ni kaꞌan-yi chiꞌin-ra:
—¿Ñatu chani ini-n na ntikuꞌon chi ntutya?
Tya Jesu ntako-ra tya ni kaꞌan niꞌi-ra chiꞌin tati tya ni kati-ra chiꞌin ntyañuꞌu:
—¡Kikwɨñɨ!
¡Neꞌni kuntya-n!
Tya savi tati chakwɨñɨ-yi tya neꞌe kwii ni kuu-yi.
—¿Noo yuꞌu-nto?
—ni kati Jesu chiꞌin rantikun chiꞌin-ra.
—¿Ta chinu vaꞌa-ga ini-nto?
—ni kati Jesu.
Soo ni yuꞌu saka-ra stnaꞌa-ra kichaꞌa ntakwa chaꞌa-ra nu tnaꞌa-ra:
—¿Yoo-ra kuu raa iꞌya?
Cha ntya tati chiꞌin ntutya kanticha-yi cha kaꞌan-ra.